Amor Layouni

**Amor Yonas Layouni** (født 1992) er en svensk-tunisisk fotballspiller som spiller for .

## Karriere
### Tidlig karriere
Layouni startet seniorkarrieren i Falu FK på nivå fire og fem i svensk fotball. Sommeren 2013 signerte han for IK Brage i Superettan, etter å ha vært i søkelyset til flere klubber i Allsvenskan. Brage rykket samme sesong ned til nivå tre, hvor Layouni spilte de to neste sesongene. Foran 2016-sesongen signerte han en ettårskontrakt med Degerfors IF i Superettan. Vinteren var han på prøvespill i den svenske storklubben IFK Göteborg, i håp om å få kontrakt. Men på tampen av overgangsvinduet bestemte IFK seg for å gå for å satse på en annen spiller, og dermed sto Layouni uten klubb.

### Elverum (2017)
Minutter før overgangsvinduet stengte i mars 2017 signerte Layouni for Elverum i OBOS-ligaen. Han debuterte i hjemmekampen mot Tromsdalen, den 9. april 2017, da han ble byttet inn og scoret utligningsmålet for Elverum rett før slutt som gjorde at kampen endte 1–1. Den 31. mai storspilte Layouni, og scoret ett mål da Elverum vant på bortebane mot Bodø/Glimt i 3. runde av cupen.

### Bodø/Glimt (2017–2019)
Tre uker etter at Layouni hadde sendt Bodø/Glimt ut av cupen ble det kjent at han hadde signert en kontrakt ut sesongen med klubben. Samme høst var han med å sikre opprykk til Eliteserien for Glimt, og etter sesongen forlenget han kontrakten ut 2018 med opsjon på to nye år.

I september 2019 ble det kjent at Layouni var solgt til den egyptiske klubben Pyramids FC, for en overgangssum som ble rapportert å være rett i underkant av 15 millioner. I ettertid fortalte Layouni at han hadde betalt to millioner selv i mellomlegg for at overgangen skulle gå igjennom.

### Pyramids (2019–2021)
Layouni signerte en treårskontrakt med Pyramids den 17. september 2019.

### Vålerenga (2021–2023)
Den 25. januar 2021 signerte han en treårskontrakt med Vålerenga.

30. mars 2023 meldte flere medier at Layouni ikke hadde møtt på trening etter at et bud fra en utenlandsk klubb var blitt avslått av Vålerenga. Vålerenga var i starten ordknapp, men hovedtrener Dag-Eilev Fagermo uttalte etter hvert at det å ikke møte opp på jobb fordi du er misfornøyd med at en overgang ikke gikk i orden både var overraskende og uakseptabelt overfor Vålerenga som arbeidsgiver. Halvannen uke senere ble det klart at Layouni ble lånt ut til den australske klubben Western Sydney Wanderers. Samtidig fortalte Layouni sin versjon av saken til TV 2, hvor han gikk hardt ut mot Vålerenga som ikke ville selge han, samtidig som han forklarte at grunnen til at han ikke hadde møtt på trening var at han ventet barn og hadde reist hjem til Sverige med telefonen avslått for å være med kona. Vålerenga så seg i etterkant av intervjuet nødt til å gå ut med en pressemelding hvor de listet opp en tidslinje i saken som skulle bevise at Layouni sitt fravær først og fremst handlet om at han ville bort fra klubben.

I slutten av juni var Layouni tilbake på Vålerenga-trening, men halvannen uke senere ble det kjent han var blitt solgt fra Vålerenga.

### BK Häcken (2023–)
Den 10. juli 2023 signerte Layouni en treårskontrakt med den regjerende svenske seriemesteren BK Häcken. Han debuterte i hjemmekampen mot IF Brommapojkarna fem dager senere, i det som også var hans aller første kamp i Allsvenskan. Layouni kom inn fra benken og scoret to mål som sikret at Häcken vant 4–2.

## Klubbstatistikk
*Oppdatert per 16. juni 2021.*

## Referanser


## Eksterne lenker
*